Diari Oficial de la Generalitat Valenciana


Sumari del DOGV 4279, del 26-06-2002 (2002/6917)

RESOLUCIÓ de 23 de maig de 2002, del conseller d'Obres Públiques, Urbanisme i Transports, relativa a l'execució de la Sentència número 115, de 28 de gener de 2002, del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/6917


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 23 de maig de 2002, del conseller d'Obres Públiques, Urbanisme i Transports, relativa a l'execució de la Sentència número 115, de 28 de gener de 2002, del Tribunal Superior de Justícia de la Comunitat Valenciana. [2002/F6917]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, el Recurs número 2.431/1997, promogut per l'Associació de Veïns Port Saplaya, contra la Resolució del conseller d'Obres Públiques, Urbanisme i Transports d'11 de juny de 1997, per la qual es desestima el recurs ordinari interposat contra l'Acord de la Comissió Territorial d'Urbanisme de València de 19 de desembre de 1996, pel qual s'aprova la modificació número 4 Port Saplaya del Pla General d'Alboraya, s'ha dictat la Sentència número 115, de 28 de gener de 2002, la part dispositiva de la qual diu així:
  
«Decidim: que en relació amb el recurs plantejat per l'Associació de Veïns de Port Saplaya, contra una resolució del conseller d'Obres Públiques, Urbanisme i Transports de la Generalitat Valenciana, de data 11 de juny de 1997, per la qual es desestima el recurs ordinari plantejat contra l'Acord de la Comissió Territorial d'Urbanisme de València de 19 de desembre de 1996, pel qual s'aprova la modificació número 4 Port Saplaya, del Pla General d'Alboraya, hem de fer els pronunciaments següents:
  
a) Anul·lar l'acte recorregut i, en concret, la modificació número 4 del pla general, en la seua integritat, per ser contrària a dret.
  
b) Declarar inadmissible el recurs respecte a la resta de les peticions de l'actora.
  
c) No fer pronunciament sobre les costes causades.»
  
En virtut d'això, esta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada Sentència ferma número 115, de 28 de gener de 2002, del Tribunal Superior de Justícia de la Comunitat Valenciana. I, en conseqüència, l'Ajuntament d'Alboraya, com a entitat promotora i òrgan responsable de l'elaboració i formulació de la modificació número 4 Port Saplaya del Pla General d'Alboraya anul·lada, haurà de revisar o modificar el planejament urbanístic de la zona afectada a fi que es porte al seu pur i degut efecte el que acorda.
  
La present resolució es publicarà en el Butlletí Oficial de la Província de València i en el Diari Oficial de la Generalitat Valenciana, per a general coneixement i als efectes oportuns.